**לצאת החוצה / גליל עליון**

**תקציר התוכנית:**

מטרת הפרויקט הוא לאפשר לצעירים ומשפחות צעירות לצאת לחיק הטבע בליווי הדרכה מקצועית להיכרות עם הארץ ועם תחום הסביבה והיכרות בינאישית. זוג מלגאים מלווה קבוצת מטיילים ב-5 טיולים לאורך השנה. המלגאים מלווים על ידי מורה דרך מתנדב, שמסייע להם בתכנון ובבניית הטיול. המלגאים צוברים ניסיון משמעותי בהדרכת טיולים ומעודדים קהילות של מטיילים לצאת ולטייל יחד בחיק הטבע.

**מטרות:**

1. יציאה לחיק הטבע
2. היכרות בינאישית ויצירת שייכות
3. חיבור לטבע ולמורשת הארץ
4. חוויה והנאה

**קהל היעד:**

**עיקרי**: צעירים ומשפחות צעירות (הטיולים נעשים לעיתים במקביל ולעיתים בנפרד)

**משני**: המלגאים עצמם

**מספר מלגאים מעורבים:**

זוג מלגאים לכל קבוצת מטיילים, בהתאם למספר הקבוצות שרוצים ליזום:

מומלץ שאחד מהמלגאים ידריך את הטיול (מחייב ידע וניסיון בתחום)

השני אחראי על ההיבטים הלוגיסטיים והשתלבות בהדרכה במידת הצורך והאפשר.

**רקע וידע ייחודיים של המלגאים המעורבים:**

* רקע בהדרכה וידיעת הארץ ( מדריכי טיולים/סיורים , בוגרי חוגי סיור , מדרכי סיור של קק"ל ועוד.)
* אהבה לארץ ואנשיה
* דינאמיות ונכונות להתנדבות בשעות וימים לא שגרתיים

**שותפים עיקריים ליישום התוכנית:**

* הפרויקט מופעל באופן בלעדי על ידי מרכז צעירים.
* מומלץ לשתף פעולה עם רשות הטבע והגנים, קק"ל, גופים ירוקים וסביבתיים. שיתוף הפעולה יכול לתמוך תקציבית בפרויקט וטוב מכך להקצות הדרכות מקצועיות לסיורים.

**תקציב שנתי נדרש:**

* ההגעה לסיורים היא ברכבים פרטיים של המשפחות (אפשרי לעודד צעירים ומשפחות לנסוע יחדיו)
* במידה ואין עלויות של כניסה שימוש באטרקציות אז התקציב הנדרש הוא נמוך ומוקצה בעיקר 'כקופה קטנה' לכיבוד / ציוד וכו'
* התקציב הוא בעבור 5 טיולים בשנה (התמהיל התקציבי משתנה בהתאם)
  + הסיורים הם בחינם למעט מקרים בהם יש צורך בכניסה לשמורות או לאטרקציות אז יש לגבות מחיר בהתאם
* תקציב 'קופה קטנה' – 1000 ₪

**צעדים/שלבים עיקריים ליישום התוכנית:**

* גיוס מדריך טיולים מקצועי מתנדב, אפשרי בשיתוף פעולה עם הגופים הסביבתיים, שינחה וידריך את הסטודנטים המיועדים להדריך את הטיולים.
* גיוס מלגאים
* בנית תכנית טיולים שנתית בהנחיית המדריך המתנדב ( אפשרי לבנות לכל קהל יעד טיול נפרד, או להתאים את המסלולים לקהלי היעד השונים)
* פרסום התוכנית והרשמה של משפחות (בהתאם לטיולים מומלץ לגבות דמי השתתפות סמליים או במידת הצורך לכיסוי הוצאות נלוות לטיול)

**תהליכי ניהול והפעלת המלגאים:**

**הכשרה למלגאים**: המלגאים מלווים באופן אישי על ידי מדריך מתנדב, שמלווה זוג מלגאים. לפני כל טיול, יוצא המדריך עם המלגאים לסיור הכנה ומנחה אותם היכן לאתר חומרים רלוונטיים להכנת ההדרכה וההפעלות בטיול.

**ליווי המלגאים על ידי אחראי מלגאים רשותי**:

* בתחום המנהלתי (רישום מלגאים , העברת מלגות ופיקוח על מילוי השעות)
* גיוס המדריך המתנדב, ליווי הסטודנטים בבניית תכנית הטיולים, שיווק וליווי שוטף.

**תהליכי ניהול שוטפים**: הסטודנטים מתבקשים לדווח על כל טיול שהוציאו אל הפועל, בנוגע לאופי הטיול, הצלחות ואתגרים, כמו כן עליהם לדווח על שעות הפעילות לפי הנהלים של הרשות.

**סיום שנה**: אופי הפעילות הקצר מייצר מערכת יחסים עם המלגאים שהיא מאוד דינאמית, אינה בעלת קשר קבוע והליווי והקשר הוא סביב היציאה למועדי הטיול השונים.

**מפתחות להצלחה ביישום התוכנית:**

* הדרכה מקצועית של מורה דרך מתנדב/ת
* פרסום מקצועי שיביא משפחות לטייל על בסיס קבוע

**חסמים/אתגרים ביישום המודל:**

* גיוס צעירים
* מכיוון ומדובר ביציאה לטבע ישנה אי וודאות טבעית התלויה במזג האוויר בתנאי השטח ועוד בלתמ"ים
* יש לבדוק את המשמעויות הנוגעות לכיסוי ביטוחי למטיילים לרבות שמירה על נהלי יציאה לטבע.

**פרטי איש קשר להעמקה ולמידה נוספת:**

עידן שגיא – רכזת מעורבות חברתית גליל עליון

052-3578360

Email-idans@galil-elion.org.il